**ΣΥΛΛΟΓΟΣ ΥΠΑΛΛΗΛΩΝ Κ.Υ. ΥΠΟΥΡΓΕΙΟΥ ΠΑΙΔΕΙΑΣ**

**email:syllogos@minedu.gov.gr //www.sykyp.gr Γρ. 044, τηλ. 3442057-58 fax3442513**

**Ανδρέα Παπανδρέου 37 Μαρούσι Τ.Κ. 15180**

**Αρ. πρωτ. 61**

**Μαρούσι, 21– 6– 2019**

**Προς: Όλα τα Μέλη**

**ΑΝΑΚΟΙΝΩΣΗ ΛΕΙΤΟΥΡΓΙΑΣ ΚΑΤΑΛΥΜΑΤΩΝ**

Συνάδελφοι,

Κατόπιν σχετικής ενημέρωσης από την Ομοσπονδία μας αναφορικά με τη λειτουργία των κατασκηνώσεων του Υπουργείου Παιδείας στην περιοχή του Αγίου Ανδρέα Νέας Μάκρης, για το χρονικό διάστημα από 08 Ιουλίου 2019 έως 11 Σεπτεμβρίου 2019, καθώς και από το Δ.Σ. των καταλυμάτων που συγκροτήθηκε με την υπ. αριθμ. 64748/Α2/22-04-2019 (Α.Δ.Α.: Ψ09Λ4653ΠΣ-Ζ3Ν) Υπουργική Απόφαση για την οργάνωση και λειτουργία τους, σας ενημερώνουμε ότι υπήρξε θετική απάντηση του Γενικού Γραμματέα ώστε να διατεθούν για κανονική χρήση.

**Συγκεκριμένα:**

Τα καταλύματα του Αγ. Ανδρέα αποτελούνται από σύνολο ανεξάρτητων κλιματιζόμενων οικίσκων δυναμικότητας έως 4 κλινών, με ψυγείο και WC, όπου θα φιλοξενηθούν οι συνάδελφοι μας μετά των μελών της οικογένειάς τους. Η διάρκεια της παραμονής ορίζεται σε 14 ημέρες.

Κατόπιν των ανωτέρω, σας καλούμε να συμπληρώσετε τη συνημμένη αίτηση, στην οποία πρέπει να δηλώσετε:

1) την περίοδο διαμονής που σας ενδιαφέρει (επιλογή μιας μόνο περιόδου)

2) τον αριθμό των ατόμων της οικογένειάς σας (γονείς και παιδιά)

**Οι αιτήσεις θα υποβάλλονται από τη Δευτέρα 24-06-2019 μέχρι και την Παρασκευή 28-06-2019, ώρες 10:30 - 12:00 π.μ., μαζί με το ποσό των 10,00 ευρώ (για την τελευταία περίοδο 5,00 ευρώ, λόγω μικρότερης διάρκειας).**

**Αιτήσεις μετά την παραπάνω ημερομηνία δεν θα γίνουν δεκτές**.

**ΠΡΟΣΟΧΗ: Κάθε μέλος με την οικογένεια του δικαιούται έναν οικίσκο. Δεύτερος οικίσκος επιτρέπεται αυστηρά και μόνο σε πολύτεκνες και τρίτεκνες οικογένειες.**

Σας εφιστούμε την προσοχή ότι την ευθύνη του κάθε οικίσκου την έχει ο συνάδελφος που τον χρεώνεται. Επίσης θα πρέπει να γνωρίζετε ότι τα κατοικίδια απαγορεύονται αυστηρά.

Τέλος, σας γνωρίζουμε ότι οι ανεξάρτητοι οικίσκοι βρίσκονται στην παραλία Ζούμπερι, Αγίου Ανδρέα, δίπλα στην αμμώδη φυσική παραλία εντός πευκοδάσους υψηλού κάλλους. Οι εγκαταστάσεις είναι περιφραγμένες και διαθέτουν χώρους στάθμευσης αυτοκινήτων, χώρους με στέγαστρα και πάγκους για τη χρήση μικρών εστιών για την παρασκευή φαγητού, καθότι τα οικήματα δεν διαθέτουν κουζίνα και απαγορεύεται αυστηρώς η παρασκευή φαγητού με τη χρήση υγραερίου (γκαζάκια και φιάλες).

Τα καταλύματα θα λειτουργήσουν με το σύνολο των οικίσκων ανά περίοδο (κάθε οικίσκος αποτελείται από 2 δωμάτια με WC/ντους και περιλαμβάνει κλιματισμό, μικρό ψυγείο και έως 4 κρεβάτια) σε τέσσερις (4) περιόδους των 14 ημερών και μία (1) των δέκαημερών ως εξής:

1η - Δευτέρα 08 Ιουλίου έως και Κυριακή 21 Ιουλίου 2019

2η - Δευτέρα 22 Ιουλίου έως και Κυριακή 04 Αυγούστου 2019

3η - Δευτέρα 05 Αυγούστου έως και Κυριακή 18 Αυγούστου 2019

4η - Δευτέρα 19 Αυγούστου έως και Κυριακή 01 Σεπτεμβρίου 2019

5η - Δευτέρα 02 Σεπτεμβρίου έως και Τετάρτη 11 Σεπτεμβρίου 2019

Η άφιξη θα γίνεται αυστηρά έως τις 14:00 το μεσημέρι της Δευτέρας και η αναχώρηση έως τις 18:00 της Κυριακής. Οι συνάδελφοι θα πρέπει κατά την άφιξη στο χώρο των καταλυμάτων να προσκομίσουν την αστυνομική τους ταυτότητα.

* Επίσης, σας γνωρίζουμε ότι θα πρέπει να φέρετε μαζί σας κλινοσκεπάσματα και διάφορα είδη καθαρισμού (κουβάς, σφουγγαρίστρα, σκούπα, υγρά καθαρισμού **με εξαίρεση τη χλωρίνη** κλπ) απαραίτητα για τον καθαρισμό του οικίσκου σας.
* Έντυπα των αιτήσεων διατίθενται από τα γραφεία του Συλλόγου, από τους ανωτέρω συναδέλφους και την ιστοσελίδα μας.

|  |  |
| --- | --- |
| Για το Διοικητικό Συμβούλιο | |
| Ο ΠΡΟΕΔΡΟΣ  Κώστας Κοτζαμπασάκης | Η ΓΕΝΙΚΗ ΓΡΑΜΜΑΤΕΑΣ  Τόνια Μητσοτάκη |

**ΣΥΛΛΟΓΟΣ ΥΠΑΛΛΗΛΩΝ Κ.Υ. ΥΠΟΥΡΓΕΙΟΥ ΠΑΙΔΕΙΑΣ**

**email:syllogos@minedu.gov.gr** //**www.sykyp.gr** Γρ. 044, τηλ. 3442057-58 fax.3442513

Ανδρέα Παπανδρέου 37 Μαρούσι Τ.Κ. 15180

**ΠΡΟΣ:** Διοικητικό Συμβούλιο για την οργάνωση και λειτουργία των καταλυμάτων του ΥΠ.Π.Ε.Θ

(Μέσω του Συλλόγου Υπαλλήλων Κ.Υ.)

**ΑΙΤΗΣΗ – ΥΠΕΥΘΥΝΗ ΔΗΛΩΣΗ**

**(Για την παραχώρηση οικίσκου στα καταλύματα του Υπ. Παιδείας στον Άγιο Ανδρέα Νέας Μάκρης)**

**Επώνυμο:**

**Όνομα:**

**Πατρώνυμο:**

**ΑΔΤ:**

**Αριθμός μελών οικογενείας:** **Ενήλικες**  **Ανήλικοι**

**Υπηρεσία:**

**Τηλ. Κατοικίας/Γραφείου:**

**Κινητό τηλέφωνο:**

**Αρ. Αυτοκινήτου/Μηχανής:**

**Αιτούμενη περίοδος φιλοξενίας: 2019**

1η - Δευτέρα 08 Ιουλίου έως και Κυριακή 21 Ιουλίου 2019

2η - Δευτέρα 22 Ιουλίου έως και Κυριακή 04 Αυγούστου 2019

3η - Δευτέρα 05 Αυγούστου έως και Κυριακή 18 Αυγούστου 2019

4η - Δευτέρα 19 Αυγούστου έως και Κυριακή 01 Σεπτεμβρίου 2019

5η - Δευτέρα 02 Σεπτεμβρίου έως και Τετάρτη 11 Σεπτεμβρίου 2019

Έλαβα γνώση της 61/21-06-2019 ανακοίνωσης.

**Κατέβαλα το ποσό των: …….. Ευρώ**

Με την παρούσα αίτηση – υπεύθυνη δήλωση δηλώνω υπεύθυνα ότι φέρω την ευθύνη για την προσωπική μου ασφάλεια και την ασφάλεια των μελών της οικογενείας μου και των φιλοξενούμενών μου, καθώς και για την ασφάλεια και τη φύλαξη των προσωπικών μου ειδών (χρημάτων, αποσκευών κλπ) στο χώρο της κατασκήνωσης του Αγ. Ανδρέα για το χρονικό διάστημα που θα παραμείνω εκεί.

Μαρούσι,……………………….2019

Ο/Η Αιτ